2021. gada Noteikumi Nr.

Rīgā (prot. Nr. . §)

**Grozījumi Ministru kabineta** **2020. gada 9. jūnija noteikumos Nr. 360 "Epidemioloģiskās drošības pasākumi** **Covid-19 infekcijas izplatības ierobežošanai"**

Izdoti saskaņā ar

Epidemioloģiskās drošības likuma

3. panta otro daļu, 14. panta pirmās daļas 5. punktu,

19. panta pirmo un 2.1 daļu, 19.1 pantu,

30. panta trešo daļu, 31. panta piekto daļu,

39. panta pirmo un otro daļu

Covid-19 infekcijas izplatības pārvaldības likuma

4. panta 1., 2., 3., 4., 5., 6., 7., 8., 9., 10.,

11., 12., 13., 14. un 16. punktu

6.1panta otro daļu un 6.3panta otro daļu un

Farmācijas likuma 5. panta 3. un 12. punktu

1. Izdarīt Ministru kabineta 2020. gada 9. jūnija noteikumos Nr. 360 "Epidemioloģiskās drošības pasākumi Covid-19 infekcijas izplatības ierobežošanai" (Latvijas Vēstnesis, 2020, 110B., 123A., 131A., 134B., 145A., 156A., 170A., 172A., 174A., 179A., 184A., 189A., 189B., 192A., 193A., 196A., 198A., 203A., 206A., 208A., 213A., 223A., 233A., 237A., 246. nr.; 2021, 2B., 4B., 9A., 14A., 22A., 25A., 29A., 35A., 38C., 40A., 46, 49A., 50A., 50C., 54A., 60A., 64B., 68B., 71A., 76A., 82A., 83A., 84B., 85A., 92B., 95A., 102C., 104A., 112A., 114A., 120B.,123.nr.) šādus grozījumus:

 1.1.Izteikt noteikumu 2.8.; 2.9 un 2.10. apakšpunktus šādā redakcijā:

“2.8. tirdzniecības izstāde – reģionālas, nacionālas vai starptautiskas nozīmes komercizstāde, publisks zootehnisks pasākums vai gadatirgus, kura mērķis ir veicināt uzņēmējdarbības, tirdzniecības, dzīvesstila, dzīvnieku šķirņu un inovāciju attīstību;.

2.9. tirdzniecības izstādes norises vieta – speciāli iekārtotas telpas vai teritorija, kur norit komercizstāde, publisks zootehnisks pasākums vai gadatirgus;

2.10. kultūrvieta – muzejs un muzejam radniecīga mākslas un vēstures priekšmetu eksponēšanas vieta (muzejisko priekšmetu krātuve vai ekspozīcija, piemiņas vieta u.c. kultūrvietas, kuras veido un piedāvā sabiedrībai mākslas un vēstures ekspozīcijas un izstādes), bibliotēka, arhīvs, kultūras centrs, mākslas galerija vai izstāžu zāle, brīvdabas estrāde, teātra ēka un tās ārtelpa, koncertzāle un tās ārtelpa, organizēts amatiermākslas kolektīvu mēģinājums; ”

1.2.Izteikt 14.6 8.1. un 14.6 8.4. apakšpunktu šādā redakcijā:

“14.68.1.  kultūrvietās un reliģiskās darbības veikšanas vietās iekštelpās katram apmeklētājam tiek nodrošināti ne mazāk kā 10 m2no pasākuma norisei vai pakalpojuma sniegšanai paredzētās platības;

14.6 8.4. izklaides atrakciju norises vietās ārtelpās, kultūrvietās ārtelpās, dabas takās un reliģiskās darbības veikšanas vietās ārtelpās tiek nodrošināta pietiekama pakalpojuma sniegšanas vietas vai reliģiskās darbības veikšanas vietas platība, lai pakalpojuma sniedzēji un saņēmēji brīvi varētu ievērot 2 m distanci un tiktu novērsta cilvēku drūzmēšanās;”

1.3. Papildināt noteikumus ar 14.6 8.6. apakšpunktu šādā redakcijā:

“14.6 8.6. atļauts organizēt tirdzniecības izstādes iekštelpās,  izpildot šo noteikumu 38.34  punkta prasības, izņemot 38.34 5.; 38.34 8.;  38.34 9.; 38.34 10.  apakšpunktus un  vienai personai nodrošinot ne mazāk kā 10 m2 no publiski pieejamās telpas platības, kā arī  nodrošinot ejas starp izstāžu stendu rindām vismaz triju metru platumā.”

1.4.Papildināt noteikumus ar 14611. apakšpunktu šādā redakcijā:

“14611. šo noteikumu 38.27punkta ievaddaļā minētās personas var uzturēties organizētos kolektīvos (piemēram darbavietā, amatieru kolektīvos, izglītības iestādē), nelietojot mutes un deguna aizsegus arī tad, ja telpā atrodas personas, ka neatbilst 38.27 punkta ievaddaļas nosacījumiem.

1.5.Papildināt noteikumus ar 148. punktu šādā redakcijā:

“14.8 Ja 14 dienu kumulatīvais Covid-19 gadījumu skaits uz 100 000 iedzīvotāju ir mazāks par 20, līdz brīdim, kamēr tas nepārsniedz 25, tiek noteikti šādi  atvieglojumi epidemioloģiskās drošības pasākumiem, nemainot pārējās šajos noteikumos noteiktās epidemioloģiskās drošības prasības:

14.81. iekštelpās var pulcēties ne vairāk kā 50 personas, bet ārtelpās – ne vairāk kā 100 personas, tai skaitā privātos un publiskos pasākumos (ja šajā punktā nav noteikti savādāki ierobežojumi), bērēs, kristībās, psiholoģiskās palīdzības grupās, gājienos un piketos (neskaitot personas, kas tieši saistītas ar norises nodrošināšanu), pie ģimenes vai dzimtas kapavietām;

14.82. sniedzot un saņemot pakalpojumus, apmeklējot un organizējot pasākumus vai sporta sacensības ar skatītājiem ārtelpās šo noteikumu 38.34 punkta ievaddaļā minētajām personām (ja šajā punktā nav noteikti savādāki ierobežojumi), var neievērot prasības, kas attiecas uz distances ievērošanu vai apmeklētāju izvietojumu sēdvietās vai pie galdiem, kā arī šādos pasākumos iekštelpās var atrasties līdz 1000 un ārtelpās – līdz 2000 personām;

14.83. iekštelpās bibliotēku, arhīvu lasītavās, tirdzniecības izstādēs, kultūrvietās, reliģiskās darbības veikšanas vietās, tirdzniecības vietās, individuālo pakalpojumu, citās šajā punktā neminētajās saimniecisko pakalpojumu sniegšanas vietās un tamlīdzīgos objektos, kā arī sporta treniņos (nodarbībās) atbilstoši šo noteikumu 38.34 punkta nosacījumiem, sporta audzēkņu treniņos (nodarbībās), amatieru sporta kolektīvu nodarbībās, tai skaitā publiskas lietošanas peldbaseinos, šo noteikumu 38.32 punktā minētajos plašsaziņas līdzekļu raidījumos, un sniedzot šo noteikumu 14.8 punktā minētos ar atrakcijām saistītos saimnieciskos pakalpojumus nav jāievēro noteiktie nosacījumi platībai. Šādu pakalpojumu sniedzējs organizē apmeklētāju plūsmu, nodrošinot 2 metru distances ievērošanu starp individuāliem apmeklētājiem vai dažādu mājsaimniecību locekļiem un novēršot cilvēku drūzmēšanos (izņemot šo noteikumu 6.2. apakšpunktā minētajos gadījumos). Pakalpojumu sniedzējs nosaka tādu maksimālo apmeklētāju skaitu pakalpojuma sniegšanas vietā, lai varētu nodrošināt prasīto apmeklētāju plūsmas organizāciju, ņemot vērā apmeklētāju paredzamo uzvedību;

14.8 4. var neievērot šo noteikumu nosacījumus attiecībā uz darba laiku;

14.8 5. mutes un deguna aizsegi tiek lietoti publiskās iekštelpās vietās, kur notiek intensīva cilvēku pulcēšanās un nav iespējams ievērot 2 metru distanci, izņemot gadījumus, ja masku lietošana nav iespējama;

14.8 6. augstākās izglītības, profesionālās izglītības, tai skaitā profesionālās ievirzes izglītības, interešu izglītības un pieaugušo izglītības pakalpojumus, amatiermākslas kolektīvu nodarbības un darbu ar jaunatni var organizēt iekštelpās, ja vienā telpā vienlaikus neatrodas vairāk kā 50 personas, kā arī ārtelpās grupās līdz 100 personām, nodrošinot, ka šo grupu dalībnieki nesatiekas. Mācību procesu klātienē iekštelpās īsteno, veicot to norisē iesaistīto un apmācāmo personu testēšanu ne retāk kā reizi nedēļā. Apmācāmo testēšanu neveic, ja apmācāmo skaits grupā ir ne vairāk kā pieci. Covid-19 testu var neveikt šo noteikumu 38.27 punktā minētās personas;

14.8 7. nometnēs vienā grupā var atrasties ne vairāk kā 50 personas, ja tiek nodrošināta nometnes darbinieku un dalībnieku testēšana atbilstoši šo noteikumu 32.7 16.2. apakšpunkta nosacījumiem un šo grupu dalībnieki nometnes darbības laikā nesatiekas;

14.8 8. šo noteikumu 32.7 17.3. apakšpunktā minētajās sporta sacensībās ārtelpās sacensību norises vietā (autosportā – ātrumposma norises teritorijā) vienlaikus var atrasties ne vairāk kā 1000 personas (ieskaitot sportistus un darbiniekus, kas ir tieši saistīti ar sacensību norises nodrošināšanu, bet šo noteikumu 32.12 punktā minētajā gadījumā – neieskaitot skatītājus);

14.8.11. atrakciju un izklaides pakalpojumu sniegšanas vietās var neievērot šo noteikumu 14.8 5. punktā minētās prasības;

14.8.10. ielu tirdzniecības organizēšanas vietā var neievērot šo noteikumu 24.17 punktā minētās prasības;

14.8 9. skaistumkopšanas un labsajūtas pakalpojumu sniedzēji var neievērot šo noteikumu 24.23 4., 24.23 8.,. un 24.2311.  apakšpunktā minētās prasības. Vienlaikus skaistumkopšanas un labsajūtas pakalpojumu sniedzēji var neievērot 24.236. un 24.23 9. apakšpunktā minētās prasības, ja pakalpojumu sniedzējs, nodrošina 2 metru distances ievērošanu starp individuāliem apmeklētājiem , pakalpojuma saņēmēji tiek apkalpoti tikai pēc iepriekšēja pieraksta un tiek nodrošināta telpu vēdināšana atbilstoši šo noteikumu 7.7 apakšpunkta nosacījumiem.

1.6.Izteikt 32.7 11.7.7. apakšpunktu šādā redakcijā:

“32.7 11.7.7. pasniedzējs  veic Covid-19 testu atbilstoši 3834.2 punkta nosacījumiem. Minēto testu var neveikt šo noteikumu 38.27 punkta ievaddaļā  minētās personas. Pasniedzējam ir pienākums uzrādīt attiecīgu vakcinācijas, pārslimošanas vai testēšanas sertifikātu autoskolai vai kontrolējošā institūcijām;”.

1.7.Izteikt 32.7 16.2.3. apakšpunktu šādā redakcijā:

“32.7 16.2.3. Covid-19 testu var neveikt nometnes darbinieki un bērni, kas atbilst šo 38.27 punkta ievaddaļā  minētajiem nosacījumiem.”.

1.8.Svītrot noteikumu 34.4 punktu.

1.9. Izteikt noteikumu 38.12 11. apakšpunktu šādā redakcijā:

“38.12 11. valsts, kurā saņemta vakcīna;”.

1.10. Svītrot  38.13 8. apakšpunktu.

1.11.Izteikt 38.19 1.apakšpunkta otro teikumu šādā redakcijā:

“Sadarbspējīgu vakcinācijas, testēšanas vai pārslimošanas sertifikātu Iedzīvotāju reģistrā nereģistrēta persona vai šīs personas likumiskais pārstāvis elektroniski var pieprasīt un lejupielādēt tīmekļvietnē www.Covid19sertifikats.lv, izmantojot ārstniecības iestādes izsniegtu saiti un PIN kodu vai pagaidu piekļuves identifikatoru un paroli;”

1.12. Papildināt noteikumu 38.23 punktu aiz vārdiem “ārstniecības iestādei” ar vārdiem “vienotajam valsts un pašvaldības klientu apkalpošanas centram un pašvaldības klientu apkalpošanas struktūrvienībai”;

1.13.Izteikt 38.27 punkta ievaddaļu šādā redakcijā:

“38.27 Personas, kurām ir  sadarbspējīgs pārslimošanas sertifikāts, kas apliecina, ka persona ir pārslimojusi Covid-19 infekciju, vai sadarbspējīgs vakcinācijas sertifikāts, kas apliecina, ka persona ir vakcinēta pret Covid-19 infekciju un ir pagājušas četrpadsmit dienas pēc pilna vakcinācijas kursa pabeigšanas ar Eiropas Zāļu aģentūras vai līdzvērtīgu regulatoru reģistrētām vai Pasaules Veselības organizācijas atzītām vakcīnām atbilstoši vakcīnas lietošanas instrukcijai vai no divdesmit divām līdz deviņdesmit dienām pēc vakcīnas "Vaxzevria" pirmās devas saņemšanas un uzreiz pēc "Vaxzevria" otrās devas saņemšanas, vai pēc četrpadsmit dienām pēc Eiropas Zāļu aģentūras vai līdzvērtīgu regulatoru reģistrētas vai Pasaules Veselības organizācijas atzītas vienas vakcīnas devas saņemšanas personai, kurai nav pagājušas vairāk kā 180 dienas kopš laboratoriski apstiprinātas SARS CoV-2 inficēšanās epizodes, nosakot SARS-CoV-2 vīrusa RNS, var:”.

1.14.Izteikt 38.28 punkta ievaddaļu šādā redakcijā:

“ 38.28 Šo noteikumu [38.27](https://likumi.lv/ta/id/315304#p38.27) punkta ievaddaļā minētās personas var sniegt pakalpojumus, neievērojot šo noteikumu 38.34 punkta nosacījumus, ja pakalpojums tiek sniegts individuāli, nodrošinot:”.

1.15.Izteikt  38.39 1. apakšpunktu šādā redakcijā:

“38.39 1. personas, kuras ir vakcinētas pret Covid-19, pēc četrpadsmit dienām pēc pilna vakcinācijas kursa pabeigšanas ar Eiropas Zāļu aģentūras vai līdzvērtīgu regulatoru reģistrētām vai Pasaules Veselības organizācijas atzītām vakcīnām atbilstoši vakcīnas lietošanas instrukcijai vai pēc četrpadsmit dienām pēc Eiropas Zāļu aģentūras vai līdzvērtīgu regulatoru reģistrētas vai Pasaules Veselības organizācijas atzītas vienas vakcīnas devas saņemšanas personai, kurai nav pagājušas vairāk kā 180 dienas kopš laboratoriski apstiprinātas SARS CoV-2 inficēšanās epizodes, nosakot SARS-CoV-2 vīrusa RNS ”.

1.16.Aizvietot 38.39 3. apakšpunktā skaitli “24”ar “48”.

1.17.Izteikt noteikumu 38.4810. punktu šādā redakcijā:

“38.48 10. ārzemniekiem, kuru ierašanos Latvijā ārstēšanas (diagnostikas un terapijas) pakalpojuma saņemšanai veselības tūrisma ietvaros ir saskaņojusi Veselības inspekcija, ja (diagnostikas un terapijas) pakalpojuma saņemšana  atbilst  humāniem apsvērumiem vai neatliekamai vajadzībai.”

1.18.Izteikt 55.2punktu šādā redakcijā:

“55.2 Mājas karantīnu var pārtraukt agrāk, ja, veicot Covid-19 laboratorisko diagnostiku ne agrāk kā mājas karantīnas desmitajā dienā, ir saņemts negatīvs testa rezultāts. Mājas karantīnu nepiemēro šo noteikumu 38.27 punkta ievaddaļā  minētajām personām. Šo personu pienākums ir nedēļas laikā pēc kontakta ar inficēto personu veikt Covid-19 testu un, ja tests ir pozitīvs, ievērot šo noteikumu [54.](https://likumi.lv/ta/id/315304#p54) punktā minētos izolācijas nosacījumus.”

1.19.Izteikt noteikumu 60.1punkta ievaddaļu šādā redakcijā:

“60.1 Ārstniecības iestāde, kas sniedz veselības tūrisma pakalpojumu, par 38.4810. apakšpunktā minēto personu, kura vēlas ierasties Latvijas Republikā no valsts, kas ir centra tīmekļvietnē publicētā valsts, uz kuru ir attiecināmi īpašie piesardzības un ierobežojošie pasākumi, lai saņemtu ārstēšanas (diagnostikas un terapijas) pakalpojumu ārstniecības iestādē veselības tūrisma ietvaros, ne vēlāk kā piecas darba dienas pirms attiecīgās personas ierašanās Latvijas Republikā informē Veselības inspekciju un iesniedz tajā šādu informāciju:”.

1.20.Izteikt noteikumu 60.2 punktu šādā redakcijā:

“60.2 Ja ārstniecības iestāde, kas sniedz ārstēšanas (diagnostikas un terapijas) pakalpojumu veselības tūrisma ietvaros, ir noteikusi nepieciešamību pēc 38.4811. apakšpunktā norādītās pavadošās personas vai pakalpojums veselības tūrisma ietvaros tiek sniegts bērnam, tad 38.4811.apakšpunktā norādītajai personai, ierodoties Latvijas Republikā, jāievēro šajos noteikumos paredzētie nosacījumi ieceļošanai.”

1.21.Svītrot 60.3 punktu.

1.22.Papildināt noteikumus ar 60.4punktu šādā redakcijā:

“60.438.4810. un 38.4811. apakšpunktā norādītajai personai, pēc Veselības inspekcijas atļaujas saņemšanas, ierodoties Latvijas Republikā, jāievēro šajos noteikumos paredzētie nosacījumi ieceļošanai.”

2.Noteikumu 1.13. un 1.15. apakšppunkts stājas spēkā ne vēlāk kā 2021.gada 21.jūlijā.

Ministru prezidents A. K. Kariņš

Veselības ministrs D. Pavļuts